
COMUNICAT DE PRESĂ

Vineri, 22.08.2025
“Quo vadis?” – Expoziția de email a artistului Elekes Gyula 
la Galeria Cetății
Pe 29 august 2025, de la ora 17.00, Galeria Cetății găzduiește un eveniment deosebit: vernisajul expoziției personale a artistului Elekes Gyula din Odorheiu Secuiesc, consacrat artei emailului.
Emailul – această artă cu tradiții milenare – îmbină tehnici diverse prin topirea sticlei colorate, măcinate fin, pe un suport metalic. Lucrările lui Elekes Gyula reprezintă interpretări contemporane ale acestei practici rafinate.

În creațiile sale întâlnim motive arhaice, fragmente de mituri, teme religioase și peisaje care poartă amprenta stilului său unic. Ele pot fi citite drept „icoane contemporane” – imagini ce evocă moștenirea noastră spirituală și, în același timp, deschid orizonturi către viitor.
Titlul expoziției, „Quo vadis?” („Încotro te îndrepți?”), reflectă nu doar căutările individuale, ci și pe cele colective. Lucrările artistului nu oferă doar o experiență estetică, ci și o reflecție asupra identității, tradiției și viitorului.

Vă așteptăm cu drag să descoperiți această expoziție unică în prezența artistului!
„Quo vadis?” – Expoziția de email a artistului Elekes Gyula

• Vernisaj: Vineri, 29 august ora 17.00
• Locație: Galeria Cetății (în incinta Cetății Medievale din Târgu Mureș)
• Eveniment organizat în colaborare cu Centrul de Cultură, Artă și Agrement Târgu Mureș și Primăria Municipiului Târgu Mureș
• Perioada de vizitare: 29.08.2025 – 05.10.2025
• Intrarea liberă

